ddrg/super_eurlex huggingface dataset:
TARNAUTOJŲ TEISMO (pirmoji kolegija) SPRENDIMAS

2010 m. lapkričio 23 d.

Byla F-75/09

Fritz Harald Wenig

prieš

Europos Komisiją

„Viešoji tarnyba — Pareigūnai — Pagalbos prašymas — Garbės ir nekaltumo prezumpcijos pažeidimas“

Dalykas: Pagal EB 236 straipsnį ir AE 152 straipsnį pareikštas ieškinys, kuriuo F. H. Wenig prašo, pirma, panaikinti Komisijos sprendimus atmesti jo pagalbos prašymus ir, antra, priteisti iš jos atlyginti žalą, patirtą dėl tariamo šių sprendimų neteisėtumo.

Sprendimas: Atmesti ieškovo ieškinį. Ieškovas padengia visas bylinėjimosi išlaidas.

Santrauka

Pareigūnai — Administracijos pareiga padėti — Apimtis

(Pareigūnų tarnybos nuostatų 24 straipsnis)

Administracija, remdamasi Tarnybos nuostatų 24 straipsnio pirmoje pastraipoje numatyta pareiga padėti, su pareigų atlikimo tvarka nesuderinamo įvykio atveju turi imtis visų reikalingų priemonių ir reaguoti taip greitai ir rūpestingai, kaip reikalauja įvykio aplinkybės, kad būtų nustatyti faktai ir juos sužinojus padarytos tinkamos išvados. Tam pakanka, kad pareigūnas, kuris prašo savo institucijos pagalbos, pateikia pirminių įrodymų apie priešišką elgesį jo atžvilgiu. Jei tokia informacija gauta, atitinkama institucija turi imtis tinkamų priemonių pirmiausia atlikti tyrimą, siekdama nustatyti skunde nurodytus faktus ir bendradarbiaudama su jį pateikusiu asmeniu.

Pareiga padėti taip pat nesiejama su sąlyga, kad veiksmų, dėl kurių pareigūnas prašo padėti, neteisėtumas būtų iš anksto nustatytas. Be to, tokia sąlyga prieštarautų pačiam pagalbos prašymo dalykui tais dažnais atvejais, kai šis prašymas kaip tik pateikiamas siekiant, kad šie veiksmai būtų pripažinti neteisėtais su institucijos pagalba pateikus teismui ieškinį.

Vis dėlto, nors Pareigūnų tarnybos nuostatų 24 straipsnio pirmoje pastraipoje įtvirtina pareiga padėti yra šiuose nuostatuose įtvirtinta pagrindinė garantija pareigūnams ir ji nesiejama su sąlyga, kad veiksmų, dėl kurių pareigūnas prašo pagalbos, neteisėtumas būtų iš anksto nustatytas, pareigūnas vis tiek turi pateikti įrodymus, kuriais remiantis iš pirmo žvilgsnio būtų galima manyti, jog šie veiksmai yra susiję su jo, kaip pareigūno, statusu ir pareigomis ir yra neteisėti pagal taikytiną nacionalinę teisę. Iš tiesų, jei tokie reikalavimai nebūtų taikomi pareigūnui, vienam iš administracijos pareigūnų pateikus skundą dėl faktinių aplinkybių, kurios tariamai yra susijusios su jo pareigų vykdymu, ji privalėtų padėti pareigūnui, neatsižvelgdama į šių faktinių aplinkybių pobūdį, skundo rimtumą ir pareigūno tikimybę laimėti.

Be to, administracijai neturi būti privaloma padėti pareigūnui, kuris atsižvelgiant į tikslius ir tinkamus įrodymus įtariamas rimtai neįvykdęs savo profesinių pareigų ir kuriam dėl to gali būti pradėta drausminė procedūra, net jei šios pareigos buvo neįvykdytos dėl trečiųjų asmenų neteisėtų veiksmų.

(žr. 46–49 punktus)

Nuoroda:

Teisingumo Teismo praktika: 1989 m. sausio 26 d. Sprendimo Koutchoumoff prieš Komisiją, 224/87, Rink. p. 99, 15 ir 16 punktai.

Tarnautojų teismo praktika: 2007 m. sausio 16 d. Sprendimo Vienne ir kt. prieš Parlamentą, F-115/05, Rink. VT p. I-A-1-9 ir II-A-1-47, 51 punktas.
TARNAUTOJŲ TEISMO (antroji kolegija) SPRENDIMAS

2010 m. spalio 28 d.

Byla F-31/09

Isabelle Noël

prieš

Europos Sąjungos Tarybą

„Viešoji tarnyba — Pareigūnai — Priskyrimas prie lygio — Vietiniai tarnautojai, paskirti pareigūnais — Pareigūnų tarnybos nuostatų XIII priedo 10 straipsnis — KTĮS priedo 3 straipsnis“

Dalykas: Pagal EB 236 straipsnį ir AE 152 straipsnį pareikštas ieškinys, kuriuo I. Noël prašo panaikinti 2006 m. lapkričio 13 d. Paskyrimų tarnybos sprendimą paskirti ją pareigūne, kuriai skiriamas bandomasis laikotarpis ir kuri paskiriama į AST kategorijos 1 lygio 1 pakopą, kiek šis sprendimas turėjo įtakos jos karjeros raidai nuo AST kategorijos 1 iki 7 lygio.

Sprendimas: Atmesti ieškinį. Ieškovė padengia savo ir Tarybos bylinėjimosi išlaidas.

Santrauka

Pareigūnai — Įdarbinimas — Priskyrimas prie lygio — Vietinis tarnautojas, paskirtas pareigūnu po vidaus konkurso

(Pareigūnų tarnybos nuostatų 31 straipsnis; XIII priedo 10 straipsnis; Kitų tarnautojų įdarbinimo sąlygų priedo 1 straipsnio 1 ir 3 dalys)

Vienodo požiūrio principas nėra pažeidžiamas, kai skirtingas požiūris į skirtingas pareigūnų kategorijas pagrįstas objektyviu ir protingu kriterijumi ir šie skirtumai yra proporcingi šiuo diferencijavimu siekiamam tikslui. Šis principas analogiškai taikomas tais atvejais, kai skirtingos situacijos yra vertinamos vienodai.

Pareigūnų tarnybos nuostatų reforma buvo siekiama sujungti buvusias B, C ir D kategorijas į vieną pareigų grupę AST. Kad būtų atsižvelgta į įdarbinimo priskiriant prie šių kategorijų lygio skirtumus, reikėjo numatyti, kad pareigūnų, turėjusių C ir D kategorijas, karjera būtų apribota tam tikrais lygiais, atitinkamai AST 1–7 ir AST 1–5, kartu šiems pareigūnams suteikiama galimybė dalyvauti atestacijoje, kad jie galėtų būti paaukštinti neapsiribojant šiais lygiais. Atsižvelgiant į šiuos susirūpinimą keliančius klausimus, tai, kad administracija vietinius tarnautojus, paskirtus pareigūnais po vidaus konkurso, vykdyto taikant Kitų tarnautojų įdarbinimo sąlygų priedo 3 straipsnį, prilygina buvusiems C arba D kategorijų pareigūnams pagal pareigas, kurias jie vykdė, norėdama nustatyti, į kurį lygį juos paskirti, pagrįsta objektyviu ir protingu kriterijumi, t. y. išvengti, kad vietiniai tarnautojai, vykdantys tas pačias pareigas kaip ir buvę C ar D kategorijų pareigūnai, būtų vertinami geriau nei pastarieji. Be to, šis vienodas požiūris į vietinius tarnautojus, tapusius pareigūnais, ir buvusius C ir D kategorijų pareigūnus atitinka proporcingumo reikalavimą, nes tam, kad būtų galima taikyti Pareigūnų tarnybos nuostatų priedo 10 straipsnį, administracijai tenka pagal kiekvieno vietinio tarnautojo vykdytas pareigas nustatyti, prie kurios senos klasifikacijos kategorijos jį priskirti.

(žr. 21 punktą)

Nuoroda:

Tarnautojų teismo praktika: 2007 m. birželio 19 d. Sprendimo Davis ir kt. prieš Tarybą, F-54/06, Rink. VT p. I-A-1-165 ir II-A-1-911, 64 punktas ir jame nurodyta teismų praktika.
C 148/25

2022 m. vasario 11 d. Bendrojo Teismo nutartis byloje Calrose Rice / EUIPO – Ricegrowers (Sunwhite)

(Byla T-459/21) (1)

(Europos Sąjungos prekių ženklas - Protesto procedūra - Vaizdinio Europos Sąjungos prekių ženklo „Sunwhite“ paraiška - Ankstesnis vaizdinis nacionalinis prekių ženklas „Sunwhite“ - Santykinis atsisakymo registruoti pagrindas - Reglamento (ES) 2017/1001 8 straipsnio 1 dalies b punktas - Akivaizdžiai teisiškai nepagrįstas ieškinys)

(2022/C 148/34)

Proceso kalba: anglų

Šalys

Ieškovė: Calrose Rice (Sofija, Bulgarija), atstovaujama advokato H. Raychev

Atsakovė: Europos Sąjungos intelektinės nuosavybės tarnyba (EUIPO), atstovaujama J. Hamel ir J. Crespo Carrillo

Kita procedūros EUIPO apeliacinėje taryboje šalis, įstojusi į bylą Bendrajame Teisme: Ricegrowers Ltd (Litonas, Naujasis Pietų Velsas, Australija), atstovaujama advokatų C. Menebröcker ir C. Böhmer

Dalykas

Ieškinys dėl 2021 m. birželio 4 d. EUIPO ketvirtosios apeliacinės tarybos sprendimo (byla R 2465/2020-4), susijusio su protesto procedūra tarp Ricegrowers ir Calrose Rice.

Rezoliucinė dalis

1. Atmesti ieškinį.

2. Priteisti iš Calrose Rice bylinėjimosi šiame procese išlaidas.

(1) OL C 382, 2021 9 20.
2.

Nebereikia priimti sprendimo dėl Europos Komisijos, British in Europe, Plaid Cymru – The Party of Wales, European Democracy Lab, ECIT ir European Alternatives Ltd prašymų įstoti į bylą.
LT Europos Sąjungos oficialusis leidinys C 191/33

2016 m. balandžio 13 d. Bendrojo Teismo pirmininko nutartis byloje Cyprus Turkish Chamber of Industry ir kt./Komisija

(Byla T-41/16 R)

((Laikinųjų apsaugos priemonių taikymas - Saugomos kilmės nuorodos registracijos procedūra - „Halloumi“ arba „Hellim“ - Protesto atmetimas - Prašymas sustabdyti vykdymą - Skubos nebuvimas))

(2016/C 191/45)

Proceso kalba: anglų

Šalys

Ieškovės: Cyprus Turkish Chamber of Industry (Nikosija, Kipras), Animal Breeders Association (Nikosija), Milk and Oil Products Production and Marketing Cooperative Ltd (Nikosija), Süt Ürünleri İmalatçulari Birliği Milk Processors Association (Nikosija) ir Fatma Garanti (Güzelyurt, Kipras), atstovaujamos solisitoriaus B. O’Connor ir advokatų S. Gubel ir E. Bertolotto

Atsakovė: Europos Komisija, atstovaujama X. Lewis, J. Guillem Carrau ir P. Aalto

Dalykas

SESV 278 ir 279 straipsniais grindžiamas prašymas taikyti laikinąsias apsaugos priemones, susijusias su sūrio „halloumi/hellim“ kaip saugomos kilmės nuorodos registracija pagal 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (OL L 343, p. 1).

Rezoliucinė dalis

1. Atmesti prašymą taikyti laikinąsias apsaugos priemones.
LT Europos Sąjungos oficialusis leidinys C 104/40

2018 m. sausio 22 d. Bendrojo Teismo nutartis byloje Italija ir kt. / Komisija

(Sujungtos bylos T-125/13, T-152/13 ir T-167/13) (1)

((Valstybės pagalba - Antžeminės paslaugos - SEA kapitalo įnašai Sea Handling naudai - Sprendimas, kuriuo pagalba pripažįstama nesuderinama su vidaus rinka ir kuriuo nurodoma ją susigrąžinti - Dalinis išbraukimas - Ieškinio atsisakymas - Poreikio priimti prencimą nebuvimas - Išbraukimas iš įmonių registro))

(2018/C 104/52)

Proceso kalba: italų

Šalys

Ieškovė byloje T-125/13: Italijos Respublika, atstovaujama G. Palmieri, padedamos avvocato dello Stato S. Fiorentino

Ieškovė byloje T-152/13: Sea Handling SpA (Soma Lombardas, Italija), iš pradžių atstovaujama advokatų B. Nascimbene, F. Rossi dal Pozzo, M. Merola ir L. Cappelletti, vėliau advokatų B. Nascimbene, F. Rossi dal Pozzo ir M. Merola

Ieškovė byloje T-167/13: Milano savivaldybė (Italija), iš pradžių atstovaujama advokatų S. Grassani ir A. Franchi, vėliau advokato S. Grassani

Ieškovės byloje T-152/13 pusėje į bylą įstojusios šalys: Società per azioni esercizi aeroportuali (SEA) (Segrate, Italija), atstovaujama advokatų M. Merola, B. Nascimbene, F. Rossi dal Pozzo ir M. C. Toniolo; ir Milano savivaldybė (Italija), iš pradžių atstovaujama advokatų S. Grassani ir A. Franchi, vėliau advokato S. Grassani

Atsakovė: Europos Komisija, atstovaujama G. Conte ir D. Grespan

Dalykas

SESV 263 straipsniu grindžiamas prašymas panaikinti 2012 m. gruodžio 19 d. Europos Komisijos sprendimą (E) 2015/1225, dėl bendrovės SEA SpA. teikiamų kapitalo injekcijų SEA [Handling] SpA [SA.21420 (C 14/10) (ex NN 25/10) (ex CP 175/06)] (OL L 201, 2015, p. 1).

Rezoliucinė dalis

1. Bylos T-125/13, T-152/13 ir T-167/13 atskirtos dėl žodinės proceso dalies ir sprendimo, kuriuo užbaigiamas procesas.

2. Išbraukti bylą T-125/13 iš Bendrojo Teismo registro.

3. Nebereikia priimti sprendimo dėl Sea Handling SpA ieškinio byloje T-152/13.

4. Byloje T-125/13 Italijos Respublika ir Europos Komisija padengia savo bylinėjimosi išlaidas.

5. Byloje T-152/13, Sea Handling ir Komisija padengia savo bylinėjimosi išlaidas, įskaitant susijusias su procedūra dėl laikinųjų apsaugos priemonių taikymo. Società per azioni esercizi aeroportuali (SEA) ir Milano savivaldybė (Italija) pačios padengia savo patirtas bylinėjimosi išlaidas byloje T-152/13.

6. Atidėti bylinėjimosi išlaidų klausimo nagrinėjimą byloje T-167/13.

(1) OL C 114, 2013 4 20.
LT Europos Sąjungos oficialusis leidinys C 141/18

2013 m. vasario 20 d. Bendrojo Teismo nutartis byloje Kappa Filter Systems prieš VRDT (THE FUTURE HAS ZERO EMISSIONS)

(Byla T-422/12) (1)

(Ieškinys dėl panaikinimo - Ieškinio pareiškimo terminas - Pradelsimas - Aplinkybių, kurių nebuvo galima numatyti, nebuvimas - Akivaizdus nepriimtinumas)

2013/C 141/31

Proceso kalba: vokiečių

Šalys

Ieškovė: Kappa Filter Systems GmbH (Steyr-Gleink, Austrija), atstovaujama advokato C. Hadeyer

Atsakovė: Vidaus rinkos derinimo tarnyba (prekių ženklams ir pramoniniam dizainui)

Dalykas

Ieškinys dėl 2012 m. liepos 10 d. VRDT ketvirtosios apeliacinės tarybos sprendimo (byla R 817/2012-4), susijusio su žodinio prekių ženklo THE FUTURE HAS ZERO EMISSIONS registracija.

Rezoliucinė dalis

1. Atmesti ieškinį.

2. Priteisti iš ieškovės bylinėjimosi išlaidas.

(1) OL C 355, 2012 11 17.
2.

Inuit Tapiriit Kanatami, Nattivak Hunters and Trappers Association, Pangnirtung Hunters’ and Trappers’ Association, Jaypootie Moesesie, Allen Kooneeliusie, Toomasie Newkingnak, David Kuptana, Karliin Aariak, Efstathios Andreas Agathos, Canadian Seal Marketing Group, Ta Ma Su Seal Products, Fur Institute of Canada, NuTan Furs, Inc., GC Rieber Skinn AS, Inuit Circumpolar Conference Greenland (ICC), Johannes Egede ir Kalaallit Nunaanni Aalisartut Piniartullu Kattuffiat (KNAPK) padengia savo ir Europos Parlamento bei Europos Sąjungos Tarybos nurodytas bylinėjimosi išlaidas.
LT Europos Sąjungos oficialusis leidinys C 234/38

2010 m. liepos 9 d. Bendrojo Teismo pirmininko nutartis byloje Alcoa Trasformazioni prieš Komisiją

(Byla T-177/10 R)

(Laikinųjų apsaugos priemonių taikymas - Valstybės pagalba - Preferenciniai elektros teikimo tarifai - Sprendimas, kuriuo pagalba pripažinta nesuderinama su bendrąja rinka ir nurodyta ją susigrąžinti - Prašymas sustabdyti vykdymą - Skubos nebuvimas)

2010/C 234/69

Proceso kalba: italų

Šalys

Ieškovė: Alcoa Trasformazioni Srl (Briuselis, Belgija), atstovaujama advokatų M. Siragusa, T. Müller-Ibold ir F. Salerno

Atsakovė: Europos Komisija, atstovaujama V. Di Bucci ir É. Gipsini Fournier

Dalykas

Prašymas sustabdyti 2009 m. lapkričio 19 d. Komisijos sprendimo C(2009) 8112 galutinis dėl valstybės pagalbos C 38/A/2994 (ex NN 58/2004) ir C 36/B/2006 (ex NN 38/2006), kurią Italijos Respublika suteikė Alcoa Transformazioni, vykdymą.

Rezoliucinė dalis

1. Atmesti prašymą dėl laikinųjų apsaugos priemonių taikymo.
LT Europos Sąjungos oficialusis leidinys C 247/12

2008 m. birželio 18 d. Pirmosios instancijos teismo pirmininko nutartis byloje Dow AgroSciences ir kt. prieš Komisiją

(Byla T-475/07 R)

(Laikinosios apsaugos priemonės - Direktyva 91/414/EEB - Prašymas sustabdyti vykdymą - Priimtinumas - Skubos nebuvimas)

(2008/C 247/22)

Proceso kalba: anglų

Šalys

Ieškovės: Dow AgroSciences Ltd (Hitchin, Harfordšyras, Jungtinė Karalystė); Dow AgroSciences LLC (Indianapolis, Indiana, JAV); Dow AgroSciences (Muženas, Prancūzija); Dow AgroSciences Export (Muženas); Dow AgroSciences BV (Hukas, Nyderlandai); Dow AgroSciences Hungary kft (Budapeštas, Vengrija); Dow AgroSciences Italia Srl (Milanas, Italija); Dow AgroSciences Polska sp. z o.o. (Varšuva, Lenkija); Dow AgroSciences Iberica, SA (Madridas, Ispanija); Dow AgroSciences s.r.o. (Praha, Čekijos Respublika); Dow AgroSciences Danmark A/S (Kongens Liungbiu, Danija); Dow AgroSciences GmbH (Miunchenas, Vokietija); Dintec Agroquímica — Produtos Químicos, Lda (Funchal, Madeira, Portugalija); Finchimica SpA (Breša, Italija), atstovaujami advokatų C. Mereu ir K. Van Maldegem

Atsakovė: Europos Bendrijų Komisija, atstovaujama B. Doherty ir L. Parpala

Dalykas

Prašymas sustabdyti 2007 m. rugsėjo 20 d. Komisijos sprendimo 2007/629/EB dėl trifluralino neįtraukimo į Tarybos direktyvos 91/414/EEB I priedą ir augalų apsaugos produktų, kurių sudėtyje yra šios medžiagos, registracijų panaikinimo (OL L 255, p. 42) vykdymą iki teismo sprendimo priėmimo.

Rezoliucinė dalis

1. Atmesti prašymą dėl laikinųjų apsaugos priemonių.
LT Europos Sąjungos oficialusis leidinys C 282/46

2009 m. rugsėjo 24 d. Pirmosios instancijos teismo nutartis byloje SBS TV ir SBS Danish Television prieš Komisiją

(Byla T-12/05) (1)

(Valstybės pagalba - Visuomeninio transliuotojo rekapitalizacija po pirmojo sprendimo susigrąžinti nesuderinamą valstybės pagalbą - Sprendimas nereikšti prieštaravimų - Pirmojo sprendimo panaikinimas - Nereikalingumas priimti sprendimą)

2009/C 282/88

Proceso kalba: anglų

Šalys

Ieškovės: SBS TV A/S, buvusi TV Danmark A/S (Skoulunė, Danija); ir SBS Danish Television Ltd, buvusi Kanal 5 Denmark Ltd (Haunslou, Middlesex, Jungtinė Karalystė), atstovaujamos iš pradžių advokatų D. Vandermeersch, T. Müller-Ibold, K. Nordlander ir H. Peytz, vėliau advokatų D. Vandermeersch, H. Peytz ir K.-U. Karl

Atsakovė: Europos Bendrijų Komisija, atstovaujama N. Khan ir M. Niejahr

Ieškovės pusėje į bylą įstojusi šalis: Viasat Broadcasting UK Ltd (West Drayton, Middlesex, Jungtinė Karalystė), atstovaujama advokatų S. Hjelmborg ir M. Honoré

Atsakovės pusėje į bylą įstojusios šalys: Danijos Karalystė, atstovaujama J. Molde, padedamo advokatų P. Biering, K. Lundgaard Hansen ir TV 2/Danmark A/S (Odensė, Danija), atstovaujama advokatų O. Koktvedgaard ir M. Thorninger

Dalykas

Prašymas panaikinti 2004 m. spalio 6 d. Komisijos sprendimą C (2004) 3632, galutinis, susijusį su TV2/Danmark A/S rekapitalizacija.

Rezoliucinė dalis

1. Nebėra reikalo priimti sprendimą dėl ieškinio.

2. Šalys padengia kiekviena savo bylinėjimosi išlaidas.

(1) OL C 69, 2005 3 19.
C 472/35

2022 m. spalio 19 d. Bendrojo Teismo sprendimas byloje Sistem ecologica / Komisija

(Byla T-81/21) (1)

(Reglamentas (ES, Euratomas) Nr. 883/2013 - Tyrimas dėl į Sąjungą importuojamam biodyzelinui taikomo sukčiavimo tradiciniu, antidempingo ir kompensaciniu muitais - OLAF pranešimas nacionalinėms muitinėms - OLAF tyrimo ataskaita - Ieškinys dėl panaikinimo - Aktas, dėl kurio negali būti pareikštas ieškinys - Ieškinys dėl žalos atlyginimo - Pakankamai aiškus teisės normos, suteikiančios teisių privatiems asmenims, pažeidimas)

(2022/C 472/38)

Proceso kalba: anglų

Šalys

Ieškovė: „Sistem ecologica“ production, trade and services d.o.o. Srbac (Srbacas, Bosnija ir Hercegovina), atstovaujama advokatų D. Diris, D. Rjabynina, C. Kocks ir, C. Verheyen

Atsakovė: Europos Komisija, atstovaujama J. Baquero Cruz ir T. Materne

Dalykas

SESV 263 ir 268 straipsniais grindžiamu ieškiniu ieškovė prašo, pirma, panaikinti 2020 m. gruodžio 8 d. galutinę tyrimo ataskaitą, kurią priėmė Europos kovos su sukčiavimu tarnyba (OLAF), bei OLAF sprendimus, pateiktus 2020 m. birželio 9 d. valstybėms narėms adresuotame rašte, 2020 m. lapkričio 25 ir 27 d. raštuose, taip pat 2020 m. gruodžio 8 ir 21 d. raštuose, ir, antra, atlyginti žalą, kurią ji tariamai patyrė.

Rezoliucinė dalis

1. Atmesti ieškinį.

2. Priteisti iš „Sistem ecologica“ production, trade and services d.o.o. Srbac bylinėjimosi išlaidas.

(1) OL C 163, 2021 5 3.
2.

Priteisti iš Zhejiang Hangtong Machinery Manufacture Co. Ltd ir Ningbo Hi-Tech Zone Tongcheng Auto Parts Co. Ltd bylinėjimosi išlaidas.
3.

Priteisti iš C. Necci bylinėjimosi išlaidas, patirtas per procesą Bendrajame Teisme grąžinus bylą (T-129/19 RENV) ir per pradinį procesą Bendrajame Teisme (byla T-129/19).
2021 m. kovo 24 d. Bendrojo Teismo sprendimas byloje Foundation for the Protection of the Traditional Cheese of Cyprus named Halloumi / EUIPO – Filotas Bellas & Yios (Halloumi)

(Byla T-282/19) (1)

(Europos Sąjungos prekių ženklas - Registracijos pripažinimo negaliojančia procedūra - Vaizdinis Europos Sąjungos prekių ženklas „Halloumi χαλλούμι Vermion grill cheese / grill est / grill kase M BELAS PREMIUM GREEK DAIRY SINCE 1927“ - Ankstesnis kolektyvinis žodinis Europos Sąjungos prekių ženklas HALLOUMI - Santykinis atsisakymo registruoti pagrindas - Nesąžiningumas - Reglamento (EB) Nr. 207/2009 52 straipsnio 1 dalies b punktas (dabar – Reglamento (ES) 2017/1001 59 straipsnio 1 dalies b punktas) - Reglamento Nr. 207/2009 53 straipsnio 1 dalies a punktas ir 8 straipsnio 1 dalies b punktas bei 5 dalis (dabar – Reglamento 2017/1001 60 straipsnio 1 dalies a punktas ir 8 straipsnio 1 dalies b punktas bei 5 dalis))

(2021/C 217/49)

Proceso kalba: anglų

Šalys

Ieškovė: Foundation for the Protection of the Traditional Cheese of Cyprus named Halloumi (Nikosija, Kipras), atstovaujama QC S. Malynicz, baristerio S. Baran ir solisitoriaus V. Marsland

Atsakovė: Europos Sąjungos intelektinės nuosavybės tarnyba (EUIPO), atstovaujama D. Gája

Kita procedūros EUIPO apeliacinėje taryboje šalis, įstojusi į bylą Bendrajame Teisme: Filotas Bellas & Yios AE (Alexándreia Imathias, Graikija)

Dalykas

Ieškinys dėl 2019 m. vasario 15 d. EUIPO ketvirtosios apeliacinės tarybos sprendimo (byla R 2295/2017-4), susijusio su registracijos pripažinimo negaliojančia procedūra tarp Foundation for the Protection of the Traditional Cheese of Cyprus named Halloumi ir Filotas Bellas & Yios.

Rezoliucinė dalis

1. Atmesti ieškinį.

2. Foundation for the Protection of the Traditional Cheese of Cyprus named Halloumi padengia savo ir Europos Sąjungos intelektinės nuosavybės tarnybos (EUIPO) patirtas bylinėjimosi išlaidas.

(1) OL C 213, 2019 6 24.
C 482/13

2022 m. spalio 19 d. Bendrojo Teismo sprendimas byloje SC / Eulex Kosovo

(Byla T-242/17 RENV) (1)

(Arbitražinė išlyga - Bendra užsienio ir saugumo politika - Europos Sąjungos tarptautinių misijų tarptautinis civilinis personalas - Viena po kitos sudarytos terminuotosios darbo sutartys - Vidaus konkursas - Terminuotosios darbo sutarties nepratęsimas - Sutartinė atsakomybė - Deliktinė atsakomybė - Ieškinys dėl žalos atlyginimo - Bendrojo Teismo jurisdikcija - Priimtinumas - Bylos nagrinėjimas nedalyvaujant šaliai)

(2022/C 482/18)

Proceso kalba: anglų

Šalys

Ieškovė: SC, atstovaujama advokatės A. Kunst

Atsakovė: Eulex Kosovo (Priština, Kosovas), atstovaujama L.-G. Wigemark, padedamo advokatės E. Raoult

Dalykas

SESV 227 ir 268 straipsniais grindžiamu ieškiniu ieškovė Bendrojo Teismo iš esmės prašo po to, kai buvo konstatuota, pirma, kad Eulex Kosovo pažeidė savo sutartines ir nesutartines pareigas ir, antra, kad sprendimas atmesti ieškovės kandidatūrą, pasibaigus 2016 m. liepos 19 d. surengtam vidaus konkursui prokuroro pareigoms eiti, ir dėl to priimtas sprendimas nepratęsti ieškovės paskutinės darbo sutarties yra neteisėti, priteisti iš Eulex Kosovo dėl to patirtos turtinės ir neturtinės žalos atlyginimą.

Rezoliucinė dalis

1. Eulex Kosovo įpareigojama atlyginti SC turtinę žalą, kurią sudaro 19 mėnesių bruto darbo užmokestis, dienpinigiai ir darbo užmokesčio padidinimas, darant prielaidą, kad paskutinė darbo sutartis būtų buvusi pratęsta iki 2018 m. birželio 14 d., taip pat atlyginti neturtinę žalą, ex aequo et bono įvertintą 50 000 EUR.

2. Eulex Kosovo padengia šio proceso bylinėjimosi išlaidas, taip pat byloje C-730/18 P ir byloje T-242/17 patirtos bylinėjimosi išlaidos.

(1) OL C 231, 2017 7 17.
C 454/24

2016 m. spalio 20 d. Bendrojo Teismo sprendimas byloje Monster Energy/EUIPO – Hot Can Intellectual Property (HotoGo self heating can technology)

(Byla T-407/15) (1)

((Europos Sąjungos prekių ženklas - Protesto procedūra - Vaizdinio Europos Sąjungos prekių ženklo „HotoGo self-heating can technology“ paraiška - Ankstesni vaizdiniai Europos Sąjungos prekių ženklai, vaizduojantys gnyples - Santykiniai atmetimo pagrindai - Žymenų panašumo nebuvimas - Galimybės supainioti nebuvimas - Nagrinėjamų žymenų susiejimas - Reglamento (EB) Nr. 207/2009 8 straipsnio 1 dalies b punktas ir 5 dalis))

(2016/C 454/43)

Proceso kalba: anglų

Šalys

Ieškovė: Monster Energy Company (Korona, Kalifornija, Jungtinės Valstijos), atstovaujama solisitoriaus P. Brownlow

Atsakovė: Europos Sąjungos intelektinės nuosavybės tarnyba (EUIPO), atstovaujama A. Folliard-Monguiral ir P. Ivanov

Kita procedūros EUIPO apeliacinėje taryboje šalis, įstojusi į bylą Bendrajame Teisme: Hot-Can Intellectual Property Sdn Bhd (Cheras, Malaizija)

Dalykas

Ieškinys dėl 2015 m. gegužės 4 d. EUIPO penktosios apeliacinės tarybos sprendimo (byla R 1028/2014-5), susijusio su protesto procedūra tarp Monster Energy Company ir Hot-Can Intellectual Property.

Rezoliucinė dalis

1. Atmesti ieškinį.

2. Priteisti iš Monster Energy Company bylinėjimosi išlaidas.

(1) OL C 311, 2015 9 21.